Okresná prokuratúra Košice II 
Mojmírova 5, 040 46 Košice 1

Sp. zn. : 2 Pv 161/12/8803	Košice II, 26.9.2012
EEČ : 2-64-300-2012

U Z N E S E N I E

Trestná vec:	obvinený XXXXX  
Prečin:	Nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: XXXXX 
b.	Peňažná suma určená na všeobecne prospešné účely: 35,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Šaca pod spisovou značkou XXXXX
V trestnej veci vedenej proti obvinenému XXXXX pre prečin nevyplatenia mzdy a odstupného podľa § 214 ods.1 Trestného zákona, ktorého sa dopustil na tom skutkovom základe, že

- v Košiciach - XXXXX, na ul. XXXXX ako osoba oprávnená konať v mene spoločnosti XXXXX so sídlom XXXXX - XXXXX, ul. XXXXX XXXXX nevyplatil za mesiac september 2011 doplatok mzdy, mzdu za október a november 2011 a dvojmesačné odstupné svojmu zamestnancovi XXXXX, čím mu bola vyplatená mzda a dvojmesačné odstupné v celkovej výške 2.573,52 €.
Odôvodnenie: 
	Uznesením Okresného riaditeľstva PZ, Obvodného oddelenia XXXXX - XXXXX, sp. zn. ORP-XXXXX z 11.05.2012 bolo podľa § 206 ods.1 Trestného poriadku vznesené obvinenie XXXXX pre prečin nevyplatenia mzdy a odstupného podľa § 214 ods.1  Trestného zákona, na tom skutkovom základe, ako je to uvedené vo výrokovej časti tohoto uznesenia.

	Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine nevyplatenia mzdy a odstupného podľa § 214 ods.1  Tr. zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1 Trestného poriadku.

	Obvinený aj poškodený vyslovili súhlas s uzavretím zmieru. Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný.

	Poškodený súhlasil so zmierom a vyhlásil, že ním požadovaná náhrada škody mu bola v plnom rozsahu uhradená.

	Obvinený zložil na účet Okresnej prokuratúry XXXXX XXXXX čiastku vo výške 70 € /sedemdesiat eur/. Z uvedenej peňažnej sumy obvinený určil 50%, teda 35 €  na všeobecne prospešné účely pre pomoc obetiam trestnej činnosti a zvyšok sumy 35 € určil v prospech XXXXX

	Vzhľadom na vyššie uvedené skutočnosti som dospel k záveru, že sú splnené podmienky na to, aby v danej  veci mohol byť schválený zmier a bolo   zastavené   trestné   stíhanie  proti obvinenému a to aj s poukazom na povahu a závažnosť spáchaného činu, na mieru akou bol prečinom dotknutý verejný  záujem, na osobu obvineného, na jeho osobné a majetkové pomery, preto považujem tento spôsob rozhodnutia za dostačujúci. 

	Preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor